**Ministru kabineta noteikumu projekta “Noteikumi par transporta enerģijas kvalitātes prasībām, atbilstības novērtēšanu, tirgus uzraudzību, patērētājiem sniedzamo informāciju un vispārīgajām ziņošanas prasībām degvielas piegādātājiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Regulējumu[[1]](#footnote-2) par savstarpēji saistītajiem jautājumiem ir nepieciešams apvienot, kas atvieglo orientēšanos tiesiskajā regulējumā un mazina tiesiskā regulējuma pretrunu risku. Noteikumu projektā ietvertās normas izriet no likumprojekta “Transporta enerģijas likums” (VSS–1216, TA–904) (turpmāk – Likumprojekts). Likumprojekts ir apstiprināts Ministru kabineta 2018.gada 29.maija sēdē un ir paredzams, ka šis noteikumu projekts stāsies spēkā pēc Likumprojekta pieņemšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta iekārtas likuma 31.panta pirmās daļas 3.punkts.  Eiropas Komisijas 2017.gada 22.novembra formālais paziņojums pārkāpuma procedūras lietā Nr.2017/0533.  Ministru kabineta 2017.gada 26.septembra sēdes protokollēmuma Nr.48 56.§ 3.1.punkts.  Ministru kabineta 2018.gada 27.marta sēdes protokollēmuma Nr.17 46.§ 3.1.punkts.  Ministru kabineta 2018.gada 16.janvāra sēdes protokollēmuma Nr.3 26.§ 4. un 5.punkts.  Eiropas Komisijas informācijas pieprasījumu Eiropas Savienības Pilot lietā Nr. 6948/14/ENER |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts tika apstiprināts Ministru kabineta 2018. gada 29. maija sēdē un ir nodots izskatīšanai atbildīgajām Saeimas komisijām un tiks skatīts Saeimas 2018.gada rudens sesijā. Līdz brīdim, kad stājas spēkā Likumprojekts noteikumu projektu paredzēts izdot izmantojot Ministru kabineta iekārtas likuma 31. panta pirmās daļas 3. punkta deleģējumu.  Ekonomikas ministrija saskaņā ar Ministru kabineta 2017.gada 21.jūlija rīkojuma Nr.379 (prot. Nr.33 40. §) 2.punktu, Ministru kabineta 2017.gada 26.septembra sēdes protokollēmuma Nr.48 56.§ 3.1.punktu, 2017.gada 26.septembra sēdes protokollēmuma Nr.48 56.§ 3.1.punktu un 2018.gada 27.marta sēdes protokollēmuma Nr.17 46.§ 3.1.punktu, kā arī Eiropas Komisijas informācijas pieprasījumu Eiropas Savienības Pilot lietā Nr.6948/14/ENER, ir sagatavojusi Likumprojektu.  Likumprojekts aizstāj Biodegvielas likumu un tajā ir iekļauts deleģējums Ministru kabinetam izstrādāt noteikumu projektu par transportā izmantojamās enerģijas kvalitātes prasībām, transporta enerģijas tirgus uzraudzību un patērētāju informēšanas kārtību, kurā ietvertas arī Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” (turpmāk – Noteikumi Nr.332) un Ministru kabineta 2005.gada 18.oktobra Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” (turpmāk – Noteikumi Nr.772) prasības. Gan Noteikumos Nr.332, gan Noteikumos Nr.772 esošo regulējumu par savstarpēji saistītajiem jautājumiem ir nepieciešams apvienot, kas atvieglos orientēšanos tiesiskajā regulējumā un mazinās tiesiskā regulējuma pretrunu risku. Šis noteikumu projekts nosaka arī vispārīgās ziņošanas prasības degvielas piegādātājiem un kārtību, kādā nodod pārstrādei vai iznīcina kvalitātes prasībām neatbilstošu transporta enerģiju.  Uz Likumprojektā ietverto deleģējumu pamata ir nepieciešams veikt šādas darbības, kas vienlaikus ir ietvertas šajā Ministru kabineta noteikumu projektā:  1) noteikt par transporta enerģijas tirgus, tai skaitā par transporta enerģijas kvalitātes, uzraudzību atbildīgo institūciju;  2) noteikt kārtību, kādā veicama transporta enerģijas tirgus uzraudzība, degvielas aprites uzraudzības institūcijas tiesības un pienākumus, transporta enerģijas apritē iesaistītajām personām, tai skaitā degvielas piegādātājiem, izvirzāmās prasības, tiesības, pienākumus, kā arī degvielas kvalitātei, tai skaitā arī biodegvielas kvalitātei, izvirzāmās prasības, kā arī vispārīgo ziņošanas kārtību;  3) noteikt kvalitātes prasības Latvijas tirgū piedāvātajiem transporta enerģijas veidiem, ko izmanto autotransporta līdzekļu un autoceļiem neparedzētas mobilās tehnikas (kuģos, kas kuģo iekšējos ūdeņos), lauksaimniecības, un mežsaimniecības traktoru, kā arī atpūtas kuģu, ja tie nekuģo jūrā, dzirksteļaizdedzes motoru un kompresijaizdedzes motoru darbināšanai, ņemot vērā šo motoru tehniskās prasības saistībā ar veselības aizsardzību un vides aizsardzību;  4) noteikt kārtību, kādā veicama biodegvielas atbilstības novērtēšana un nodošana pārstrādei, kārtību, kādā iznīcināma degvielas kvalitātes prasībām neatbilstoša biodegviela un kārtību, kādā kontrolējama biodegvielas ražošana un jaukšana ar degvielu;  5) noteikt uz degvielas uzpildes staciju, uzpildes vai uzlādes punktu, vai citu transporta enerģijas tirdzniecības vietu (turpmāk – transporta enerģijas tirdzniecības vieta) attiecināmās prasības patērētāju informēšanai par degvielas kvalitāti, degvielas veidu, kā arī par biodegvielas saturu benzīnā vai dīzeļdegvielā.  Ar Likumprojektu ir ieviests jauns koncepts “transporta enerģija” – prece ar noteiktu vērtību, kuras nesēji ir naftas izcelsmes degviela, alternatīvā degviela vai cita viela vai produkts, ar ko nodrošina transportlīdzekļa kustību un tajā uzstādīto iekārtu darbību un uzturēšanu.  Benzīna un dīzeļdegvielas kvalitāte spēkā esošajā regulējumā tiek regulēta atsevišķi no biodegvielas kvalitātes, tāpēc ir lietderīgi šos transporta enerģijas veidus apkopot zem vienota regulējuma. Ņemot vērā minēto, noteikumu projekta II nodaļa paredz izvirzīt prasības tikai benzīnam un dīzeļdegvielai, bet noteikumu projekta III nodaļā ir apkopotas kvalitātes prasības citiem transporta enerģijas veidiem.  Noteikumu projekta II nodaļa paredz izmaiņas obligātā piejaukuma mehānismā, nosakot, ka turpmāk obligātais piejaukums ir noteikts pēc enerģētiskās vērtības. Šādas izmaiņas sekmēs, ka šajā normatīvajā aktā pilnībā tiek ievēroti nosacījumi, par kuriem Latvija 2014.gada 29.septembrī ir saņēmusi Eiropas Komisijas informācijas pieprasījumu Eiropas Savienības Pilot lietā Nr. 6948/14/ENER par atsevišķu biodegvielu izslēgšanu no Latvijas biodegvielu tirgus. Tas nozīmē, ka turpmāk degvielas piegādātāji varēs izvēlēties no vairākiem biodegvielu veidiem, kas sīkāk uzskaitīti Atjaunojamo energoresursu direktīvas[[2]](#footnote-3) (konsolidētās versijas) V un IX pielikumā. Tā rezultātā turpmāk benzīns varēs tikt sajaukts ar ne tikai bioetanolu, bet arī ar citiem bioloģiskas izcelsmes ēteriem, piemēram, bio-ETBE (“Etil-terc-butil-ēters”), ko iegūst no etanola un izobutilēna. Tā kā šo skābekļa savienojumu oktānskaitlis ir ievērojami augstāks nekā spirtu (piem., etanola), to izmantošana ļauj iegūt labākas kvalitātes gala produktu. Turklāt tie ir mazāk agresīvi pret citiem materiāliem, samazina dažādas kaitīgo vielu emisijas un degvielas ražošanas procesā ļauj vieglāk prognozēt produkta gala īpašības.  Izmaiņas ar spēkā esošo regulējumu noteikumu projekta 10.punktā paredz, ka, ja dīzeļdegvielai laikposmā no 1. novembra līdz 15. aprīlim ir pievienots FAME, papildus ir piemērojams noteikumu projekta 3.pielikums. Šobrīd noteikumu projekta 3.pielikumā ir norādīts, ka Ekonomikas ministrija pēc nozares pārstāvju pausto viedokļu apkopošanas sabiedriskās apspriešanas procesā, ir gatava organizēt sanāksmi ar atbilstošās standartizācijas tehniskās komitejas (STK) un citiem nozares pārstāvjiem, lai diskutētu par šāda pielikuma nepieciešamību un pamatotību. Ekonomikas ministrija norāda, ka šāda pielikuma izveide garantēs nacionālajām klimatiskajām vajadzībām atbilstošus kvalitātes nosacījumus attiecībā uz taukskābju metilestera (FAME) piejaukumiem dīzeļdegvielā, kas varētu kļūt par aktualitāti degvielas piegādātājiem tiklīdz papildus obligātā piejaukuma prasībām tiek ieviests pienākums degvielas piegādātājiem realizēt noteiktu atjaunojamo energoresursu apjomu, kas pārsniegs šobrīd ar noteikumu projektu noteikto apjomu obligātā piejaukuma mehānisma ietvaros.  Benzīna un dīzeļdegvielas kvalitātes prasības izriet no Eiropas Parlamenta un Padomes 1998.gada 13.oktobra Direktīvas 98/70/EK kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (turpmāk – Direktīva 98/70/EK), bet vienotu nosacījumu attiecībā uz visiem alternatīvo degvielu veidiem Eiropas Savienībā nav. Tikai daļēji alternatīvo degvielu kvalitātes prasības ir atrunātas Eiropas Parlamenta un Padomes 2014.gada 22.oktobra Direktīvā 2014/94/ES par alternatīvo degvielu infrastruktūras ieviešanu (turpmāk – Alternatīvo degvielu infrastruktūras direktīva). Līdz ar to, Ekonomikas ministrijas ieskatā, objektīvi regulējumā būtu nostiprināt tās kvalitātes prasības, kuras par atbilstošām ir atzinušas atbilstošās Eiropas Standartizācijas komitejas, izdodot standartus, kas attiecās uz konkrētiem alternatīvo degvielu veidiem, ja šie nosacījumi nav izvirzīti atbilstošajās Eiropas Savienības direktīvās.  Noteikumu projekta IV nodaļa paredz noteikt kārtību, kādā veicama atbilstības novērtēšana un tirgus uzraudzība. Salīdzinājumā ar spēkā esošajiem nosacījumiem, noteikumu projekts paredz izslēgt atbilstības apliecinājumu kā atbilstības apliecināšanas metodi, tādējādi paredzot, ka atbilstības noteikumu prasībām apliecināšanu veic sertificēšanas institūcija, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citas Eiropas Savienības dalībvalsts akreditācijas institūcijā. Sertificēšanas institūcija transporta enerģijas atbilstības sertifikātu izsniedz pamatojoties uz testēšanas laboratorijas testēšanas pārskatiem.  Ņemot vērā Direktīvas 98/70/EK konsolidētās versijas 8.panta 1.-3.punktā dalībvalstīm noteikto pienākumu uzraudzīt degvielas kvalitāti, izveidot degvielas kvalitātes uzraudzības sistēmu saskaņā ar attiecīgo Eiropas standartu prasībām, Likumprojektā sākotnēji tika ietverta norma, kas nosaka, ka transporta enerģijas tirgus uzraudzību veic Valsts ieņēmumu dienests, kas šobrīd jau izriet no Noteikumiem Nr.332. Ar grozījumiem Noteikumos Nr.332, kas stājās spēkā no 2018.gada 1.aprīļa, Valsts ieņēmumu dienestam šī uzraudzība ir jāveic saskaņā ar atbilstošo Eiropas standartu degvielas kvalitātes novērtēšanai. Veicot degvielas tirgus uzraudzību, Valsts ieņēmumu dienestam ir jāievēro standartā LVS EN 14274:2013 "Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)" ietvertās prasības.  Ņemot vērā Finanšu ministrijas un Valsts ieņēmumu dienesta iebildumus, Likumprojekts pēc saskaņošanas sanāksmes 2018.gada 15.martā tika precizēts, atstājot jautājuma risināšanu Ministru kabineta līmenī. Tā kā Valsts ieņēmumu dienestam jau šobrīd ir pieejamas iekārtas, ar kurām var veikt atsevišķas degvielas kvalitātes pārbaudes, Ekonomikas ministrija uzskata, ka Valsts ieņēmumu dienestam minētā funkcija būtu jāsaglabā, vienlaikus paplašinot savas iespējas un pieprasot papildus nepieciešamos finanšu līdzekļus. Ņemot vērā minēto, Ekonomikas ministrija attiecībā uz Valsts ieņēmumu dienesta priekšlikumu funkciju nodot, piemēram, Patērētāju tiesību aizsardzības centram, neuzskata par racionālu. Tāpat Ekonomikas ministrija norāda, ka standartā LVS EN 14274:2013 "Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)" nav ietvertas prasības, kas paredzētu īpašus nosacījumus attiecībā uz alternatīvo degvielu uzraudzību tirgū, jo Eiropas Savienības līmenī nosacījumi par degvielas tirgus uzraudzību ir attiecināti tikai uz benzīnu un dīzeļdegvielu.  Noteikumu projekta V nodaļa paredz noteikt kārtību, kādā nodod pārstrādei vai iznīcina kvalitātes prasībām neatbilstošu transporta enerģiju. Šie nosacījumi ir attiecināti uz visu transporta enerģiju, jo spēkā esošajā regulējumā (Noteikumos Nr.772) specifiski nosacījumi ir iekļauti tikai attiecībā uz kvalitātes prasībām neatbilstošu biodegvielu. Līdz 2017.gada 1.augustam kārtību par preču iznīcināšanu noteica Ministru kabineta 2012.gada 10.janvāra noteikumi Nr.34 “Noteikumi par muitošanas režīma – preču iznīcināšana – piemērošanu” (turpmāk – Noteikumi Nr.34). Atbilstoši Noteikumos Nr.34 noteiktajam regulējumam, Valsts ieņēmumu dienests (turpmāk – VID) pēc personas iesnieguma saņemšanas vērsās Valsts vides dienestā (turpmāk – VVD), lai saņemtu atzinumu par preču iznīcināšanas vietu. Savukārt saskaņā ar Ministru kabineta noteikumu projektā “Preču iznīcināšanas un atteikšanās no precēm par labu valstij piemērošanas kārtība” (VSS-624; TA-1729) iekļauto regulējumu, personai vairs nebūs nepieciešams vērsties pie VVD, lai saskaņotu iznīcināšanas vietu. Persona pirms preču pieteikšanas iznīcināšanai pati noskaidrotu tai izdevīgāko preču iznīcināšanas vietu jeb komersantu, kuram ir atbilstoša piesārņojošas darbības atļauja. Tādejādi persona varēs brīvi rīkoties patstāvīgi, ja tai jau ir sadarbība ar šādu komersantu, vai arī vērsties VVD pēc izziņas par iespējamām preču iznīcināšanas vietām, no kurām persona var izvēlēties sev izdevīgāko. Ņemot vērā minēto, personai VID vairs nebūs jāiesniedz VVD izsniegta izziņa par preču iznīcināšanas vietu.  Noteikumu projekta VI nodaļa paredz noteikt no Direktīvas 98/70/EK un Alternatīvo degvielu infrastruktūras direktīvas izrietošos nosacījumus attiecībā uz patērētājiem sniedzamo informāciju.  Lai neradītu lieku administratīvo slogu gan degvielas piegādātajiem, gan valsts iestādēm, kas apkopo informāciju, ir nepieciešama harmonizēta pieeja, kā apvienot dažādās ziņošanas prasības, kas izriet no Atjaunojamo energoresursu direktīvas, Direktīvas 98/70/EK un Direktīvas 2015/652/ES[[3]](#footnote-4).Turklāt pierādāmi dati valstij būs nepieciešami arī ieviešot degvielas piegādātājiem pienākumu realizēt atjaunojamos energoresursus un Centrālai statistikas pārvaldei, lai veidotu energobilanci.  Tāpat arī saskaņā ar Atjaunojamo energoresursu direktīvas 22.panta 1.punktu Eiropas Savienības dalībvalstīm ir nepieciešams ziņot Eiropas Komisijai par biodegvielu īpatsvaru Atjaunojamo energoresursu progresa ziņojuma ietvaros, kuras ražotas no IX pielikumā uzskaitītajām izejvielām un dalībvalstīm jānodrošina, ka degvielas piegādātāji katru gadu ziņo dalībvalsts ieceltai iestādei par biodegvielas ražošanas paņēmieniem, biodegvielas apjomu, kas iegūts no izejvielām, kuras iedalītas kategorijās Direktīvas 98/70/EK V pielikuma A daļā, un aprites cikla siltumnīcefekta gāzu emisijām uz enerģijas vienību, tostarp par aplēsto netiešas zemes izmantošanas maiņas emisiju no biodegvielām provizoriskām vidējām vērtībām (Direktīvas 98/70/EK 7.a. panta 7.punkts).  Ņemot vērā minēto, Likumprojekta 5.panta otrajā daļā ir iekļauts deleģējums Ministru kabinetam noteikt vispārīgo ziņošanas kārtību, kas ir iestrādāta noteikumu projekta VII nodaļā. Ņemot vērā, ka Direktīvas 98/70/EK 7.a panta 1.punkts, kā arī Atjaunojamo energoresursu direktīvas 18.panta 1. un 3.punkts izvirza nosacījumu par neatkarīgu auditu (analoģiska prasība ir iekļauta arī Direktīvas 98/70/EK 7.c. panta 3.punktā), noteikumu projekta 33.-35.punktā ir iekļauti nosacījumi neatkarīgam auditam un gada pārskata iesniegšanai pēc līdzīga principa, kā tas ir attiecībā uz koģenerācijas elektrostacijām Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”.  Ekonomikas ministrija norāda, ka likuma ,,Par piesārņojumu” 55.panta pirmajā daļā ir noteikts pienākums degvielas piegādātājam līdz 2020.gada 31.decembrim nodrošināt transporta enerģijas aprites cikla siltumnīcefekta gāzu emisiju uz vienu enerģijas vienību samazinājumu vismaz par sešiem procentiem attiecībā pret 2010.gada līmeni. Savukārt likuma ,,Par piesārņojumu” 55.panta piektā daļa paredz, ka Valsts vides dienests (turpmāk – VVD) sagatavo un iesniedz Komisijai apkopotu informāciju par degvielas piegādātāju galapatēriņam transportā Latvijā piegādātās transporta enerģijas apjomu, transporta enerģijas siltumnīcefekta gāzu emisiju intensitāti un augšposma emisiju samazinājumu.  Ekonomikas ministrijai ar Ministru kabineta 2017.gada 19.septembra sēdes protokollēmuma Nr.47 37.§ 4.punktu ir uzdots no budžeta apakšprogrammas 29.01.00 “Naftas produktu rezervju uzturēšana” pārdalīt finansējumu 2018., 2019. un 2020.gadam 13 774 euro apmērā ik gadu uz Vides aizsardzības un reģionālās attīstības ministrijas budžeta apakšprogrammu 23.01.00 “Valsts vides dienests”, lai nodrošinātu VVD jaunās funkcijas attiecībā uz degvielas piegādātājiem noteikto pienākumu izpildes uzraudzību un kontroli.  Ekonomikas ministrija, izpildot likuma “Par piesārņojumu” 55.panta sestās daļas 1., 2., 3. un 4.punktā doto deleģējumu ir izstrādājusi un 2018. gada 10. maijā Valsts sekretāru sanāksmē izsludinājusi Ministru kabineta noteikumu projektu “Prasības transporta enerģijas aprites cikla siltumnīcefekta gāzu emisiju samazinājuma aprēķināšanai” (VSS-453). Ekonomikas ministrija ir gatava iepriekš minētās ziņošanas prasības apkopot vienā gada pārskatā (noteikumu projekta 4.pielikums), kuru degvielas piegādātājs katru gadu līdz 15. maijam iesniedz VVD. Šobrīd noteikumu projekta 4.pielikuma saturs ir indikatīvs un vēl tiks precizēts.  Tā kā Latvijai saskaņā ar Eiropas Komisijas īstenošanas lēmumu C(2012) 2395 ir piemērojama tvaika spiediena atkāpe līdz 2020.gada beigām, proti, atļaut vasaras periodā laist tirgū benzīnu ar maksimālo tvaiku spiedienu 70 kPa, Ekonomikas ministrijai ir nepieciešams pārskatīt šajos noteikumos ietvertos nosacījumus attiecībā uz benzīna maksimālo tvaika spiedienu līdz 2019.gada 1.jūlijam (sk. 1.pielikumā).  Saskaņā ar Standartizācijas likuma 14. panta otro daļu obligāti piemērojamiem Latvijas nacionālajiem standartiem ir jābūt tulkotiem valsts valodā. Līdz ar to Ministru kabineta protokollēmuma projekta 3. punkts par noteikumu projektu paredz uzdot Ekonomikas ministrijai ne vēlāk kā trīs mēnešu laikā pēc šo noteikumu stāšanās spēkā nodrošināt noteikumu projektā ietverto standartu tulkošanu valsts valodā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē transporta enerģijas apritē iesaistītās personas un transporta enerģijas patērētājus. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs veidosies institūcijai, kas veiks transporta enerģijas kvalitātes atbilstības novērtēšanu, tirgus uzraudzību un degvielas piegādātāju ziņojumu apstrādi. Degvielas piegādātājiem slogu radīs ziņojumu sagatavošana un grafisko attēlojumu lietotāju informēšanai izvietošana. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts tika apstiprināts Ministru kabineta 2018. gada 29. maija sēdē un ir nodots izskatīšanai atbildīgajām Saeimas komisijām un tiks skatīts Saeimas 2018.gada rudens sesijā.  Pamatojoties uz Eiropas Komisijas sniegto informāciju par iespējamo tiesvedību, noteikumu projektu izņēmuma kārtā, līdz brīdim, kad tiek pieņemts Likumprojekts, paredzēts izdot uz pagaidu deleģējuma pamata saskaņā ar Ministru kabineta iekārtas likuma 31.panta pirmās daļas 3.punktu. Pēc Transporta enerģijas likuma spēkā stāšanās (paredzams 2018.gada beigās) tiks sagatavoti tehniski grozījumi noteikumu projekta deleģējumā, aizstājot to ar Transporta enerģijas likumā ietvertajiem deleģējumiem[[4]](#footnote-5).  Ar noteikumu projektu paredzēts aizstāt Noteikumus Nr.332 un Noteikumus Nr.772. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumos iekļautas tiesību normas, kas izriet no:   1. Eiropas Parlamenta un Padomes 1998.gada 13.oktobra Direktīva [98/70/EK](http://eur-lex.europa.eu/eli/dir/1998/70/oj/?locale=LV" \t "_blank), kas attiecas uz benzīna un dīzeļdegvielas kvalitāti un ar ko groza Padomes Direktīvu [93/12/EEK](http://eur-lex.europa.eu/eli/dir/1993/12/oj/?locale=LV" \t "_blank); 2. Eiropas Parlamenta un Padomes 2003.gada 3.marta Direktīva [2003/17/EK](http://eur-lex.europa.eu/eli/dir/2003/17/oj/?locale=LV" \t "_blank), ar ko groza Direktīvu [98/70/EK](http://eur-lex.europa.eu/eli/dir/1998/70/oj/?locale=LV" \t "_blank), kas attiecas uz benzīna un dīzeļdegvielas kvalitāti (Dokuments attiecas uz EEZ); 3. Eiropas Parlamenta un Padomes 2009.gada 23.aprīļa Direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK; 4. Eiropas Parlamenta un Padomes 2009.gada 23.aprīļa Direktīva [2009/30/EK](http://eur-lex.europa.eu/eli/dir/2009/30/oj/?locale=LV" \t "_blank), ar ko groza Direktīvu [98/70/EK](http://eur-lex.europa.eu/eli/dir/1998/70/oj/?locale=LV" \t "_blank) attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu [1999/32/EK](http://eur-lex.europa.eu/eli/dir/1999/32/oj/?locale=LV" \t "_blank) attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu [93/12/EEK](http://eur-lex.europa.eu/eli/dir/1993/12/oj/?locale=LV" \t "_blank); 5. Komisijas 2014.gada 10.jūnija Direktīva [2014/77/ES](http://eur-lex.europa.eu/eli/dir/2014/77/oj/?locale=LV" \t "_blank), ar kuru groza Eiropas Parlamenta un Padomes Direktīvas [98/70/EK](http://eur-lex.europa.eu/eli/dir/1998/70/oj/?locale=LV" \t "_blank) I un II pielikumu, kas attiecas uz benzīna un dīzeļdegvielu kvalitāti; 6. Eiropas Parlamenta un Padomes 2015.gada 9.septembra Direktīva (ES) [2015/1513](http://eur-lex.europa.eu/eli/dir/2015/1513/oj/?locale=LV" \t "_blank), ar kuru groza Direktīvu [98/70/EK](http://eur-lex.europa.eu/eli/dir/1998/70/oj/?locale=LV" \t "_blank), kas attiecas uz benzīna un dīzeļdegvielu kvalitāti, un Direktīvu [2009/28/EK](http://eur-lex.europa.eu/eli/dir/2009/28/oj/?locale=LV" \t "_blank) par atjaunojamo energoresursu izmantošanas veicināšanu; 7. Padomes 2015.gada 20.aprīļa direktīvas 2015/652/ES, ar ko nosaka aprēķina metodes un ziņošanas prasības, ievērojot Eiropas Parlamenta un Padomes direktīvu 98/70/EK, attiecībā uz benzīna un dīzeļdegvielu kvalitāti. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 1998.gada 13.oktobra Direktīva 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (Oficiālais Vēstnesis L 350, 28.12.1998, 58. – 68. lpp.)  Eiropas Parlamenta un Padomes 2003.gada 3.marta Direktīva 2003/17/EK, ar ko groza Direktīvu 98/70/EK, kas attiecas uz benzīna un dīzeļdegvielas kvalitāti (Oficiālais Vēstnesis L 076, 22.03.2003, 10. – 19.lpp.)    Eiropas Parlamenta un Padomes 2009.gada 23.aprīļa Direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (Oficiālais Vēstnesis L 140, 05.06.2009, 16. – 62.lpp.)  Eiropas Parlamenta un Padomes 2009.gada 23.aprīļa Direktīva 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK (Oficiālais Vēstnesis L 140, 05.06.2009, 88. – 113.lpp.)  Komisijas 2014.gada 10.jūnija Direktīva 2014/77/ES, ar kuru groza Eiropas Parlamenta un Padomes Direktīvas 98/70/EK I un II pielikumu, kas attiecas uz benzīna un dīzeļdegvielu kvalitāti (Oficiālais Vēstnesis L 170, 11.6.2014., 62. – 63. lpp.)  Eiropas Parlamenta un Padomes 2014.gada 22.oktobra Direktīva 2014/94/ES par alternatīvo degvielu infrastruktūras ieviešanu (Oficiālais Vēstnesis L 307, 28.10.2014., 1. – 20. lpp.)  Eiropas Parlamenta un Padomes 2015.gada 9.septembra Direktīva 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu (Oficiālais Vēstnesis L 239, 15.09.2015, 1. – 29.lpp.)  Padomes 2015.gada 20.aprīļa Direktīva 2015/652/ES, ar ko nosaka aprēķina metodes un ziņošanas prasības, ievērojot Eiropas Parlamenta un Padomes direktīvu 98/70/EK, attiecībā uz benzīna un dīzeļdegvielu kvalitāti (Oficiālais Vēstnesis L 107, 25.04.2015, 26. – 67.lpp.) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/30/EK 1.panta 1.punkts, kas aizstāj Direktīvas 98/70/EK 1.pantu | Noteikumu projekta 1.-3.punkts | Pārņemts daļēji, jo Direktīvas 2009/30/EK 1.panta 1.punkts attiecas arī uz aprites cikla laikā radīto siltumnīcefekta gāzu emisijas samazināšanas mērķi. | Projekts nesatur stingrākas prasības nekā attiecīgais ES tiesību akts. |
| Direktīvas 2003/17/EK 1.panta 1.punkts, kas aizstāj Direktīvas 98/70/EK 2.panta 1.punktu | Noteikumu projekta 4.1.apakšpunkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2003/17/EK 1.panta 1.punkts, kas aizstāj Direktīvas 98/70/EK 2.panta 2.punktu | Noteikumu projekta 4.2.apakšpunkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 2.punkta a) apakšpunkta i) punkts, kas aizstāj Direktīvas 98/70/EK 2.panta 3.punktu | Noteikumu projekta 4.3.apakšpunkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 2.punkta a) apakšpunkta i) punkts, kas aizstāj Direktīvas 98/70/EK 2.panta 3.punktu | Noteikumu projekta 4.3.apakšpunkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 2.punkta a) apakšpunkta ii) punkts, kas pievieno Direktīvas 98/70/EK 2.pantam 8.punktu | Noteikumu projekta 4.12.apakšpunkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 98/70/EK 3.panta 1.punkts | Noteikumu projekta 6.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 3.punkta a) apakšpunkts, kas aizstāj Direktīvas 98/70/EK 3.panta 2.punktu | Noteikumu projekta 5.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 3.punkta a) apakšpunkts, kas aizstāj Direktīvas 98/70/EK 3.panta 3.punktu | Noteikumu projekta I pielikums pieļauj, ka var tikt izmantots benzīns ar maksimālo skābekļa saturu 2,7% un maksimālo etanola saturu 5%.  Noteikumu projekta 28. un 31.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 3.punkta a) apakšpunkts, kas aizstāj Direktīvas 98/70/EK 3.panta 4. un 5.punktu | Noteikumu projekta 5.punkts un 1.pielikuma trešā zemsvītras piezīme | Pārņemts pilnībā. Latvijai ir piemērojama tvaika spiediena atkāpe līdz 2020.gada beigām (Komisijas īstenošanas lēmums C(2012) 2395). | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 4.punkts, kas aizstāj Direktīvas 98/70/EK 4.panta 1.punktu | Noteikumu projekta 8.punkts un 2.pielikums | Pārņemts pilnībā. | Projekts nosaka papildus prasības FAME ziemas periodā, atbilstoši standartam LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes". |
| Direktīvas 98/70/EK 5.pants | Noteikumu projekts nosaka benzīna un dīzeļdegvielas kvalitātes prasības atbilstoši Direktīvas 98/70/EK prasībām. | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2015/1513 1.panta 7) punkta a) apakšpunkts, kas aizstāj Direktīvas 98/70/EK 8.panta 1.punktu | Noteikumu projekta 18.-24.punkts | Pārņemts pilnībā. | Noteikumu projekts papildus identificē standartu LVS EN 16640:2017 "Bioloģiskas izcelsmes produkti. Bioloģiskas izcelsmes oglekļa saturs. Bioloģiskas izcelsmes oglekļa satura noteikšana ar radioaktīvā oglekļa metodi" kā papildus izmantojamo analītisko metodi, kuru izmanto veicot tirgus uzraudzību. |
| Direktīvas 2015/1513 2.panta 1) punkts, kas pievieno Direktīvas 2009/28/EK 2.panta otrajai daļai r) apakšpunktu | Noteikumu projekta 4.12.apakšpunkts  Noteikumu projekta 4.pielikums | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2015/1513 2.panta 1) punkts, kas pievieno Direktīvas 2009/28/EK 2.panta otrajai daļai s) apakšpunktu | Noteikumu projekta 4.13.apakšpunkts  Noteikumu projekta 4.pielikums | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2003/17/EK 1.panta 5.punkts, kas aizstāj Direktīvas 98/70/EK 8.panta 2.punktu | Noteikumu projekta 21.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK pievienotais Direktīvas 98/70/EK 8.a panta 2.punkts | Noteikumu projekta 29.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK pievienotais Direktīvas 98/70/EK 8.a panta 4.punkts | Noteikumu projekta 29.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK pievienotais Direktīvas 98/70/EK 8.a panta 5.punkts | Noteikumu projekta 29.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK pievienotais Direktīvas 98/70/EK 8.a panta 6.punkts | Noteikumu projekta 29.punkts | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 13.punkts, kas aizstāj Direktīvas 98/70/EK I pielikumu | Noteikumu projekta 1.pielikums | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2009/30/EK 1.panta 13.punkts, kas aizstāj Direktīvas 98/70/EK II pielikumu | Noteikumu projekta 2.pielikums | Pārņemts pilnībā. | Projekts nesatur stingrākas prasības nekā attiecīgais ES tiesību akts. |
| Direktīvas 2014/77/ES 1.panta 1.punkta a) apakšpunkts, kas groza Direktīvas 98/70/EK I pielikuma 1.zemsvītras piezīmes tekstu | Noteikumu projekta 1.pielikuma 1.zemsvītras piezīme | Pārņemts pilnībā. | Dalībvalstis var pieņemt analītisko metodi, kas noteikta standarta EN 228:2012 aizvietošanai un š.g. Noteikumu projekts paredz aizvietot 2012.g. EN 228 standarta versiju ar 2017.g. jeb aktuālo versiju - LVS EN 228+A1:2017 "Autodegvielas. Bezsvina benzīns. Prasības un testēšanas metodes" |
| Direktīvas 2014/77/ES 1.panta 1.punkta b) apakšpunkts, kas groza Direktīvas 98/70/EK I pielikuma 6.zemsvītras piezīmes tekstu | Noteikumu projekta 1.pielikuma 5.zemsvītras piezīme | Pārņemts pilnībā. | Noteikumu projekts paredz aizvietot 2012.g. EN 228 standarta versiju ar 2017.g. jeb aktuālo versiju - LVS EN 228+A1:2017 "Autodegvielas. Bezsvina benzīns. Prasības un testēšanas metodes" |
| Direktīvas 2014/77/ES 1.panta 2.punkts, kas groza Direktīvas 98/70/EK II pielikuma 1.zemsvītras piezīmes tekstu | Noteikumu projekta 1.pielikuma 1.zemsvītras piezīme | Pārņemts pilnībā. | Dalībvalstis var pieņemt analītisko metodi, kas noteikta standarta EN 590:2013 aizvietošanai un š.g. Noteikumu projekts paredz aizvietot 2013.g. EN 590 standarta versiju ar 2017.g. jeb aktuālo versiju. |
| Direktīvas 2009/28/EK 17.panta 1.punkts | Noteikumu projekta 11.punkts | Pārņemts daļēji. | Līdzīgi nosacījumi kā Noteikumu projekta 11.punktā ir jāiekļauj arī likumā "Par akcīzes nodokli". |
| Direktīvas 2009/28/EK 18.panta 1.punkts | Noteikumu projekta 11.punkts | Pārņemts daļēji. | Nepieciešami grozījumi Noteikumos Nr.545, lai nodrošinātu prasību uzņēmējiem izmantot masu bilances sistēmu. Līdzīgi nosacījumi kā Noteikumu projekta 11.punktā ir jāiekļauj arī likumā "Par akcīzes nodokli". |
| Direktīvas 2009/28/EK 18.panta 3.punkta | Noteikumu projekta 33.-35.punkts | Pārņemts daļēji. | Nepieciešami grozījumi Noteikumos Nr.545, lai identificētu, ka ziņošana tiek veikta atbilstoši Noteikumu projektam. |
| Direktīvas 2014/94/EK 7.panta 1.punkts | Noteikumu projekta 31.punkts | Pārņemts daļēji – tiek nodrošināts, ka tiek darīta pieejama būtiska, konsekventa un skaidra informācija par tiem mehāniskajiem transportlīdzekļiem, kurus var regulāri uzpildīt ar atsevišķām tirgū laistām degvielām | Satiksmes ministrijai nepieciešams izvērtēt grozījumu nepieciešamību Noteikumos Nr.1494, lai nodrošinātu pilnīgu Direktīvas 2014/94/EK 7.panta 1.punkta ieviešanu Latvijas normatīvajos tiesību aktos. |
| Direktīvas 2014/94/EK 7.panta 5.punkts | Noteikumu projekta 28.punkts | Pārņemts daļēji. | Ja tiek atjaunināti attiecīgo ESO standartu marķēšanas noteikumi, pieņemti īstenošanas akti par marķēšanu vai vajadzības gadījumā izstrādāti jauni ESO standarti alternatīvām degvielām, attiecīgās marķēšanas prasības piemēro visiem degvielas uzpildes un uzlādes punktiem un mehāniskajiem transportlīdzekļiem, kas reģistrēti dalībvalstu teritorijā, kad pagājuši 24 mēneši pēc to attiecīgās atjaunināšanas vai pieņemšanas. |
| Direktīvas 2015/652/ES 4. un 5.panta 1.punkts | Noteikumu projekta 33.punkts  Noteikumu projekta 4.pielikums | Pārņemts daļēji. | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ekonomikas ministrijas tīmekļa vietnē. Noteikumu projekts Ekonomikas ministrijas tīmekļa vietnē tika ievietots 2018.gada 22.jūnijā. Ekonomikas ministrija aicināja iesniegt rakstveida viedokļus par Noteikumu projektu līdz 2018.gada 5.jūlijam. |
| 2. | Sabiedrības līdzdalība projekta izstrādē | Noteikumu projekts tika publicēts Ekonomikas ministrijas tīmekļvietnē [www.em.gov.lv](http://www.em.gov.lv).  Viedokli par Noteikumu projektu sniedza Latvijas Biodegvielu un bioenerģijas asociācija un Valsts vides dienests. |
| 3. | Sabiedrības līdzdalības rezultāti | Saņemtie viedokļi no Latvijas Biodegvielu un bioenerģijas asociācijas un Valsts vides dienesta ir daļēji ņemti vērā. Tika precizēts Noteikumu projekta 27. un 30.punkts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks precizēts. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Valsts sekretārs Ē.Eglītis

M. Ramanis,

67013149, [Mikus.Ramanis@em.gov.lv](mailto:Mikus.Ramanis@em.gov.lv)

1. Šobrīd spēkā esošo regulējumu par transporta enerģijas kvalitātes prasībām, atbilstības novērtēšanu, tirgus uzraudzību, patērētājiem sniedzamo informāciju veido Ministru kabineta 2000.gada 26.septembra noteikumi Nr.332 “Noteikumi par benzīna un dīzeļdegvielas atbilstības novērtēšanu” un Ministru kabineta 2005.gada 18.oktobra Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” [↑](#footnote-ref-2)
2. *Eiropas Parlamenta un Padomes 2009.gada 23.aprīļa Direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK.* [↑](#footnote-ref-3)
3. *Padomes 2015.gada 20.aprīļa direktīvas 2015/652/ES, ar ko nosaka aprēķina metodes un ziņošanas prasības, ievērojot Eiropas Parlamenta un Padomes direktīvu 98/70/EK, attiecībā uz benzīna un dīzeļdegvielu kvalitāti* [↑](#footnote-ref-4)
4. *Deleģējums izdot Ministru kabineta noteikumu projektu “Noteikumi par transporta enerģijas kvalitātes prasībām, atbilstības novērtēšanu, tirgus uzraudzību, patērētājiem sniedzamo informāciju un vispārīgajām ziņošanas prasībām degvielas piegādātājiem” ietverts likumprojekta “Transporta enerģijas likums” 5. panta pirmā, otrā un trešā daļā, 6.panta otrā daļā un*

   *8.panta otrā daļā. Likumprojekta aktuālā redakcija pieejama: http://titania.saeima.lv/LIVS12/saeimalivs12.nsf/webSasaiste?OpenView&restricttocategory=1297/Lp12* [↑](#footnote-ref-5)